Atac terorist în Paris, la redacția revistei de satiră Charlie Hebdo / FOTO: MediafaxFoto

Femeia, concubina unuia dintre terorişti, este căutată de poliţie şi s-a vorbit chiar şi de existenţa unui al cincilea terorist, care ar fi dispărut şi el.

La finalul a trei zile de teroare, preşedintele Francois Hollande a felicitat forţele de ordine şi s-a declarat mândru de rezultatul operaţiunii antiteroriste.

Rămân multe semne de întrebare, cel mai mare dintre ele fiind legat de avertizarea trimisă Parisului, cu o zi înainte primului atac, de serviciile secrete algeriene. Franţa ar fi fost avertizată că se pun la cale atacuri teroriste pe teritoriul său. Abia după trei zile şi după ce 17 oameni nevinovaţi au pierit în absurdul război cu lumea occidentală al fundamentaliştilor islamici, teroarea a fost oprită. Măcar pentru o vreme.





Actualizare 18.18. Frații Kouachi au fost uciși, iar ostaticul a fost eliberat, relatează AFP. Potrivit presei franceze, un jandarm a fost rănit în timpul operațiunii.

Le Parisien relatează că cei doi suspecți au ieșit în fugă din clădire, în timp ce trăgeau asupra jandarmilor. Acest lucru „a declanșat neutralizarea imediată” a celor doi, spune o sursă citată de Le Figaro.

Într-o operațiune desfășurată în același timp, la Vincennes, bărbatul care a luat mai mulți prizonieri într-un magazin a fost de asemenea ucis de forțele de ordine. Potrivit presei franceze, 10 ostatici au fost eliberați. Nu se știe încă dacă este într-adevăr vorba despre Amedy Coulibaly, dacă la luarea de ostatici a participat și prietena suspectului și dacă au fost eliberați toți ostaticii.





Actualizare 18.11. Jandarmeria Națională este cea care a luat cu asalt tipografia de la Dammartin-en-Goele, spun surse citate de Le Monde.

Actualizare 18.05. Un martor a povestit presei că a ajuns la tipografie în timp ce frații Kouachi se aflau acolo. Este vorba despre un angajat care a crezut inițial că cei doi sunt polițiști, așa că a dat mâna cu ei. Apoi i s-a spus să plece de acolo, a relatat bărbatul, potrivit CNN.

Actualizare 17.43. S-au auzit împușcături la tipografia unde se află cei doi suspecți. Presa franceză spune că a început un asalt asupra tipografiei și vorbește despre rafale de mitralieră și explozii de grenade. Autoritățile nu confirmă.

Frații Kouachi sunt baricadați de opt ore în intreriorul tipografiei.

Actualizare 17.43. Cherif and Said Kouachi erau „de mai mult timp” și în atenția autorităților britanice, potrivit unor surse citate de BBC.

Actualizare 15.54. Bărbatul care a ucis ieri o polițistă în cartierul Montrouge ar fi luat cel puțin cinci ostatici în cartierul Vincennes din capitala Franței. Potrivit informațiilor de la această oră, două persoane au murit. Atacatorul de la magazinul evreiesc ar cere eliberarea fraților Kouachi, care sunt asediați de ore bune într-o tipografie din Dammartin-en-Goele, localitate aflată la 30 de kilometri de Paris.

În același timp, la Dammartin-en-Goele, școala aflată la aproximativ un kilometru de tipografie a fost evacuată.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 14.00. Au trecut cinci ore de când a început asediul forțelor speciale asupra tipografiei în care se află cei doi teroriști. Oficiali francezi au spus că asaltul nu a început deoarece în apropiere se află o școală. De altfel, la această oră elevii sunt evacuați. Potrivit primarului, 160 de copii cu vârsta între 3 și 12 sunt duși într-un loc sigur.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

În plus, autoritățile i-au anunțat pe jurnaliști că nu vor mai oferi informații oficiale cu privire la această operațiune. Informațiile vor veni eventual pe surse, așa că trebuie avută grijă la preluarea lor, a spus Marcela Feraru, jurnalistă stabilită în Franța, la Digi24.

Totodată, Ministerul de Interne i-a sfătuit pe jurnaliști să nu se apropie de locul asediului și să nu încalce perimetrul de securitate al forțelor de ordine.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Purtătorul de cuvânt al Ministerului a precizat pe contul său de Twitter că „prioritatea este stabilirea unui dialog cu făptașii”.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Un bărbat care s-a identificat ca unul dintre cei doi frați a sunat la un post de televiziune, notează AFP. Informația nu a fost confirmată.

Actualizare 13.30. Abu Saad al-Ansari, un cleric al Statului Islamic (SI) susține că gruparea radicală islamistă este responsabilă de atacul soldat cu 12 morți asupra redacției revistei franceze de satiră Charlie Hebdo la Paris (DETALII AICI).

Actualizare 13.20. Un tanc a fost adus în micuța localitate de la marginea Parisului, așa cum reiese dintr-o fotografie publicată de jurnaliștii de la fața locului.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 12.55. Presa franceză relatează că bărbatul de la care cei doi frați au furat un autoturism în această dimineață a povestit cum a decurs întâmplarea. „'Avem nevoie de mașina ta, dă-te jos'. Erau foarte calmi, determinați, liniștiți, n-au ridicat nici-o clipă vocea, nu erau deloc transpirați, nimic din toate acestea”, a spus el.

Între timp, spitalul din Dammartin-en-Goele a intrat în alertă și se pregătește să primească răniți, în cazul în care va fi nevoie. Deocamdată nu există o informație certă că asaltul asupra tipografiei a început.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media



Din informațiile de la această oră, cel puțin un ostatic a fost luat de cei doi frați, o femeie, dar unele surse spun că ar fi vorba de două persoane.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 12.30. Frații Kouachi le-ar fi spus jandarmilor francezi că vor să moară ca niște martiri, scrie i-Tele.fr. Negocierile cu autorii atacului terorist de la redacția Charlie Hebdo continuă.

Preşedintele Franţei Francois Hollande a asigurat populaţia că programul de securitate funcţionează şi a declarat că se va face totul pentru ca cetăţenii să fie protejaţi (DETALII AICI).

Actualizare 12.10. Cele cinci elicoptere ale Poliției care au fost trimise în localitatea Dammartin-en-Goele au fost coborâte la sol.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 12.00. Francois Hollande, președintele Franței, face declarații, după o întâlnire de urgență cu ministrul de Interne.

Jurnaliștii scriu că nimeni nu are voie să intre sau să iasă din Dammartin-en-Goele.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 11.25. Două piste din cele patru ale aeroportului Charles de Gaulle au fost închise. Prim-ministrul Franței, Manuel Valls, a declarat că „suntem în război cu terorismul, nu cu o religie”.

Localitatea Dammartin-en-Goele, situată la 30 de kilometri de Paris, arată ca un teatru de război. Școlile au fost închise, militarii au ocupat străzile, iar cei 8.000 de localnici au fost sfătuiți să NU iasă din case. Copiii din cele trei școli primare sunt păziți în sălile de clasă.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Prefectul Parisului a declarat că forțele speciale au început asaltul asupra tipografiei în care se află cei doi frați, autorii atacului de la revista Charlie Hebdo. Un angajat al tipografiei a fost luat ostatic. Termenul folosit este de „neutralizare”.

Actualizare 11.15. Negocierile cu teroriștii ar fi fost întrerupte, potrivit presei, iar polițiștii au început asaltul. Ostaticul luat de cei doi frați ar fi un angajat al tipografiei.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Ministrul de Interne a confirmat că suspecții din tipografie sunt autorii atacului de la redacția Charlie Hebdo.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Procurorii spun că nu s-au înregistrat victime în schimbul de focuri de pe șoseaua din nordul Parisului.

Actualizare 11.00. Presa din Franța relatează că forțele de ordine au început negocierile cu cei doi suspecți. Martorii spun că forțele speciale se pregătesc de o intervenție în forță. Primarul din Dammartin-en-Goele le-a cerut localnicilor să nu iasă din case.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 10.55. Presa franceză relatează că cel puțin o persoană a murit și altele au fost rănite în urma schimbului de focuri din nordul Parisului. Sursa citată mai spune că șoferul unei mașini a fost luat ostatic, iar teroriștii s-ar fi retras într-o tipografie.

Martorii spun că i-au recunoscut pe cei doi în mașina furată.

Actualizare 10.30. Luare de ostatici într-o întreprindere din nord-estul Parisului, lângă aeroportul Roisssy, anunță reporterul Digi24. Deocamdată nu se cunoaște numărul ostaticilor. Poliția și armata patrulează pe străzile din zonă cu muniție de război și avertizează populația să fie foarte atentă, să nu iasă pe străzi, pentru că cei doi frați sunt înarmați și extrem de periculoși.

Trei elicoptere survolează zona. Ministrul de Interne din Franța confirmă operațiunea antiteroristă din Dammartin-en-Goele.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 10.18. Schimburi intense de focuri pe o șosea din nordul Parisului (RN2), unde s-ar afla cei doi frați, relatează Raluca Lunculescu, trimisul special Digi24 în Franța. Presa citează mărturiile loclanicilor, dar informația nu a fost confirmată de autorități.

Presa franceză relatează că și o mașină a fost furată, dimineață, în această zonă. Probabil că cele două evenimente sunt legate.

Actualizare 5:40 Anchetatorii au găsit canistre goale și benzină în mașina cu care suspecții au venit până la redacția „Charlie Hebdo”, declară oficiali americani și occidentali, care spun că au aceste informații de la serviciile de informații franceze, relatează CNN. Este posibil ca suspecții să fi intenționat să folosească aceste materiale pentru a confecționa explozibil rudimentar, cum ar fi coctailuri Molotov, spun oficialii.

Citiți și:

Actualizare 3:20 Coperta viitorului număr din The New Yorker nu mai are nevoie de niciun comentariu:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media





Actualizare 3:00 Președintele american Barack Obama a mers joi la Ambasada Franței din Washington pentru a aduce un omagiu victimelor atentatului de la Paris. Întors de la Phoenix, Arizona, imediat ce a ajuns la Washington, președintele s-a dus la Ambasadă, unde a fost deschisă o carte de condoleanțe.

„În numele tuturor americanilor, transmit poporului francez profunda simpatie și solidaritate, după teribilul atac terorist de la Paris. Ca aliați ce suntem de secole, suntem alături de frații noștri francezi, pentru a ne asigura că se face dreptate și că este apărat modul nostru de viață. Mergem înainte împreună, știind că teroarea nu se potrivește cu libertatea și idealurile pentru care le reprezentăm, idealuri ce luminează lumea. Vive la France!”, a încheiat preşedintele.

Președintele Barack Obama semnează în cartea de condoleanțe deschisă la Ambasada Franței la Washington FOTO: AFP/MEDIAFAX

Actualizare ora 1:00 Urmărirea celor doi fraţi Kouachi continuă, în noaptea de joi spre vineri, în special în zona Villers-Cotterêts din l'Aisne, relatează Le Figaro. Sunt mobilizați numeroşi poliţişti din trupele speciale RAID şo GIGN. În cursul dimineții de joi, suspecții fuseseră reperați în această zonă după ce au jefuit o benzinărie. Apoi, în cursul zilei, cei doi fugari și-ar fi abandonat mașina, un Clio de culoare gri, și s-ar deplasa acum pe jos. Operațiunile de căutare ar urma să continue toată noaptea cu ajutorul elicopterelor. Surse apropiate anchetei au declarat corespondentului CNN că cei doi frați ar fi intrat într-o pădure, iar unul dintre elicopterele poliției s-ar putea să-i fi reperat. De aceea, autoritățile folosesc acum elicoptere cu echipamente pentru vederea de noapte în încercarea de a-i găsi.

Actualizare 9 IANUARIE, ora 0:15 Cei doi suspecți ai atentatului de la Charlie Hebdo figurau în baza de date cu teroriști a serviciilor americane de informații și se aflau de mulți ani pe lista persoanelor care nu aveau voie să călătorească în SUA cu avionul, a declarat un oficial cu rang înalt din spionajul american, citat de ABC News.

La rândul său, CNN citează un oficial american care susține că Said Kouachi ar fi fost în Yemen la sfârșitul anului 2011 la filiala al-Qaida din Peninsula Arabă. Aici ar fi primit armament și a fost antrenat cum să tragă. E posibil să fi învățat și cum să confecționeze bombe.





Actualizare 24.00 Cei doi suspecți par să fi scăpat din uriaşa plasă a poliţiei întinsă peste nordul Franţei, iar forţele de ordine au început să părăsească zonele pe care le-au scotocit toată după-amiaza, în regiunea Picardie. Iar Franţa nu a ieşit încă de sub semnul terorii. Alţi doi poliţişti au fost împuşcaţi joi, unul mortal, dar în acest caz, oamenii legii au reuşit să aresteze unul dintre presupuşii atactori, reţinându-l şi pe al doilea.

Francezii, însă, refuză să se dea bătuţi. Mii de oameni au ieşit şi joi seară în stradă la Paris şi în alte mari oraşe, pentru a striga "Şi eu sunt Charlie" şi pentru a ridica, sfidător, spre cer, stilouri şi creioane. Franţa este şi vineri în doliu naţional. Iar unul dintre cele mai importante simboluri ale sale, strălucitorul Turn Eiffel, şi-a stins, joi seară, luminile pentru a fi alături de toţi cei care plâng moartea victimelor atacurilor teroriste.

Actualizare 22:15. Operațiuni de căutare a celor doi atacatori sunt în desfășurare în departamentul Aisne, în apropiere de localitatea Longpont. Potrivit mai multor surse, citate de AFP, suspecții și-au abandonat mașina în zonă.

Actualizare 21.40 Ministrul francez al Culturii, Fleur Pellerin, a anunțat că va debloca „de urgență” circa un milion de euro pentru a asigura „perenitatea” publicației Charlie Hebdo. Conducerea cotidianului Le Monde și alte mari nume din media franceze s-au reunit joi după-amiază pentru a discuta cum poate fi ajutat săptămânalul să se relanseze. S-a decis organizarea unui apel la donații, care va fi făcut, vineri dimineața, prin intermediul ziarelor, televiziunilor, radiourilor și site-urilor de știri.

Actualizare 21.25: La Turnul Eiffel, unul dintre simbolurile Franţei, luminile au fost stinse în semn de omagiu pentru victimele atacului de ieri.

Actualizare 20:00 Bernard Cazeneuve, ministrul francez de Interne, a prezentat un rezumat al situației anchetelor. El a precizat că nouă persoane se află în prezent în custodia poliției și au fost audiați peste 90 de martori. Sunt în curs de efectuare autopsiile persoanelor decedate, iar în mai multe departamente sunt angajate importante forțe de ordine pentru prinderea suspecților. Duminică, Franța va găzdui o reuniune a miniștrilor europeni de Interne, în timp ce Procurorul General al SUA și-a anunțat și el prezența în Franța.

Actualizare 18.50 Peste 88.000 de angajați ai forțelor de ordine sunt implicați în operațiunea de prindere a fugarilor. Potrivit unui ziarist de la Le Figaro, căutările se concentrează în zona localității Corcy, unde mai multe case sunt percheziționate una câte una de forțele de ordine. La fel și în împrejurimile satului Villers-Cotterêts.

Ministrul de Interne, Bernard Cazeneuve, va ţine o conferinţă de presă la ora 19.15, ora României.

Soția unuia dintre suspecți a fost plasată în arest preventiv la Reims, potrivit iTele.

Actualizare 18.00 Radioul Statului Islamic îi califică drept „eroi” pe autorii atacului.

Actualizare 17.22. Există cel puțin două locuri în care sunt căutați suspecții. S-a vorbit întâi despre o casă, apoi despre o fermă, iar acum nu se mai știe în care din cele două locuri s-ar afla presupușii autori ai atacului de la Charlie Hebdo. Căutările au loc în două localități aflate la aproximativ 60 de kilometri de Paris și la 140 de kilometri de Belgia. Informații apărute aseară arătau că suspecții ar încerca să fugă în Belgia.

Actualizare 15.20. Cei doi presupuşi autori ai atacului terorist de la Paris s-ar afla în Crepy-en-Valois, o localitate la 60 de kilometri de Paris.

Ei ar fi baricadaţi într-un imobil.

Poliţia i-ar fi înconjurat pe cei doi, relatează France 3. Zona este survolată şi de două elicoptere Puma. Totodată, martorii spun că au văzut mai mai multe echipaje ale jandarmeriei îndreptându-se spre Crepy-en-Valois.

Actualizare 13.20. Acesta este locul în care au fost văzuți cei doi frați, suspectați că au ucis 12 oameni în atacul armat din Franța.

Actualizare 12.20. Cei doi suspecți ai atacului de la redacția Charlie Hebdo au fost localizați pe o autostradă din departamentul Aisne, orășelul Vauciennes. Cei doi s-ar apropia de Paris și ar circula într-un Renault Clio alb, în care ar avea arme și inclusiv un lansator de grenade, scrie Le Parisien.

Între timp, tânărul de 18 ani care s-a predat la poliție și figura ca al treilea suspect a fost scos de sub urmărire penală.

Actualizare 9.10. Premierul Franței Manuel Valls a anunțat că mai multe persoane au fost reținute. Potrivit Le Monde, care citează surse judiciare, ar fi vorba despre șapte persoane. Deocamdată nu se cunoaște în ce calitate au fost aceste șapte persoane arestate și nici identitatea lor nu a fost oferită.

Este vorba despre bărbaţi şi femei care ar avea legătură cu atacatorii.

La ora 9.30 (ora României) are loc o reuniune de urgență la Palatul Elysée. Președintele Francois Hollande se întâlnește cu miniștrii.

Actualizare 5:00 Potrivit Le Monde, poliția nu a formulat nicio acuzație împotriva persoanei care s-a predat comisariatului Charleville-Mézières. În cazul lui, a fost vorba doar de niște „verificări”. El are același nume de familie cu soția lui Cherif Kouachi. Știindu-se căutat, el s-a prezenatat la comisariatul orașului de unde este orginară soția celui mai tânăr dintre frații Kouchi.

Actualizare 4.20 Înfruntând gerul, câteva sute de persoane s-au adunat, miercuri, la New York, Washington sau în Canada pentru a denunța atentatul de la Charlie Hebdo și a apăra libertatea presei. La Washington, printre cei 300 de manifestanți s-a aflat și Christine Lagarde, șefa FMI, care a venit din solidaritate pentru compatrioți și ca să-și arate simpatia pentru victime. „Toți suntem încă sub șoc”, a mărturisit ea, evocându-i pe caricaturiștii care i-au însoțit pe francezi în viața de zi cu zi, ani de-a rândul. Ea și-a amintit că a fost, la rându-i, caricaturizată de Cabu și spune că a zâmbit la vremea respectivă.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 4.00 Poliția dă publicității fotografiile celor doi frați căutați și invită populația să dea informații despre ei la un număr verde. Totodată, avertizează că Cherif și Saif Kouachi, dați în urmărire generală, pot fi înarmați și periculoși:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media









Actualizare 3.31 Surse concordante citate de AFP spun că cel mai tânăr dintre presupușii teroriști s-a predat, scrie Le Point.

El s-a predat poliției de la comisariatul Charleville-Mézières (Ardennes) și a fost plasat în arest preventiv. Mourad Hamyd are 18 ani și este bănuit că i-a ajutat pe cei doi frați care au deschis focul în atacul de miercuri de la Charlie Hebdo. Hamyd s-a predat în jurul orei locale 23:00 (24:00, ora României) când a văzut că numele său circulă pe rețelele de socializare. A FOST AUDIAT și plasat în arest preventiv.

Pe de altă parte, poliția este în curs de a opera mai multe rețineri în rândul anturajului celor doi frați Kouachi dați în urmărire generală.

Actualizare 3.00 O recapitulare a operațiunilor poliției:

- Percheziții la Paris, în arondismentul al XIX-lea.

- Operațiune la Charleville-Mézières. Nu se știe de ce natură.

- 20 de polițiști din brigăzile speciale RAID, înarmați până în dinți, au pătruns, puțin după miezul nopții, într-un imobil din cartierul Croix-Rouge din Reims și au ieșit zece minute mai târziu. În imobil au intrat apoi oameni din serviciul poliției criminalistice pentru a preleva probe ADN.

Operațiunile din cursul serii nu s-au soldat cu nicio arestare.





Actualizare 2.30 Operațiunea „de mare amploare” de la Reims s-a dovedit un eșec. Nici urmă de cei trei suspecți. Au fost doar niște percheziții pentru prelevare de ADN dintr-un apartament.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Cei trei suspecți au fost dați în urmărire generală. E vorba de doi frați, activi în mediile islamiste, unul dintre ei condamnat în 2008 pentru că făcea parte dintr-o rețea care trimitea luptători în Irak. E o rețea din care făceau parte 10 tineri de la periferia Parisului.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Ambii sunt cunoscuți însă serviciilor de informații. Said și Cherif Kouachi, de 32 și respectiv 34 de ani, au fost identificați cu ajutorul unei cărți de identitate găsite de anchetatori în Citroen-ul C3 abandonat în apropiere de Porte de Pantin, scrie Le Point. Al treilea suspect are 18 ani și se numește Hamid Mourad. O cameră de securitate din orașul Pantin a suprins o imagine a fugarilor, ceea ce a permis completarea portretelor-robot făcute pe baza mărturiei șoferului căruia islamiștii îi furaseră mașina.

Suspectul de 18 ani, un om al străzii, ar fi participat la logistica echipei. Farații Kouchi, născuți la Paris, aveau renumelor unor „golănași” care s-au radicalizat.

Actualizare 2.00 Lista persoanelor decedate în atacul de la Charlie Hebdo a fost publicată de Le Monde:

- Jean Cabut, zis Cabu, caricaturist

- Georges Wolinski, caricaturist

- Stéphane Charbonnier, zis Charb, caricaturist

- Bernard Verlhac, zis Tignous, caricaturist

- Philippe Honoré, zis Honoré, caricaturist

- Bernard Maris, economist și cronicar

- Mustapha Ourrad, corector

- Elsa Cayat, psihanalist, cronicar

- Michel Renaud, fostul director de cabinet al primarului din Clermont

- Ahmed Meradet, agent de poliție

- Franck Brinsolaro, brigadier în serviciul de protecție

- Frédéric Boisseau, om de serviciu





Actualizare 8 IANUARIE, ora 0.44 Poliția a declanșat o operațiune de mare anvergură pentru a-i prinde pe suspecții atentatului, miercuri seara, la Reims, în nord-estul Franței. Ei ar fi fost localizați de camere de luat vederi amplasate pe autostrada Paris-Reims. Un oficial al poliției a avertizat că este posibil să aibă loc schimburi de focuri și a sfătuit populația și presa să dea dovadă de „cea mai mare prudență”, transmite corespondentul Digi24 la Paris, Sebastian Perju.

Actualizare 22.52. Cei trei atacatori au fost identificați, potrivit Le Monde, care citează surse din cadrul poliției. Le Point relatează că doi dintre ei sunt francezi de origine algeriană, de 32, respectiv 34 de ani, și că aceștia s-au întors de curând din Siria. Cel de-al treilea, șoferul mașinii, are 18 ani și ar fi un om al străzii.

Liberation a relatat că cei trei ar fi fost reținuți, dar informația nu a fost confirmată de autorități.

Mii de polițiști au pornit, miercuri, în căutarea celor trei și au efectuat mai multe percheziții în apartamente de la periferia Parisului.

Actualizare 21.30 DOLIU în Franța. Google France are un logo special

Actualizare 21.00 Zeci de mii de persoane au ieșit în stradă după masacrul de la Charlie Hebdo. Presa avansează chiar numărul de 100.000 de persoane.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 20.00 Procurorul general al Republicii, Francois Molins, face un rezumat al faptelor și prezintă itinerariul folosit de teroriști:

„La ora 11.30, cel puțin doi indivizi au sosit în fața imobilului unde se află redacția, pe strada Nicolas-Appert, în arondismentul 11 al Parisului. Coboară dintr-un Citroën C3 de culoare neagră, ei înșiși fiind îmbrăcați în combinezoane negre. Au cagule pe cap și sunt înarmați cu puști Kalașnikov. Intră intempestiv în clădire. Întreabă doi membri ai serviciului de întreținere unde sunt birourile Charlie Habdo. Ucid pe unul dintre oamenii de serviciu și urcă la etajul al doilea. Deschid focul în sala de ședințe a redacției, trăgând în rafale și strigând „Allah Akbar” și „L-am răzbunat pe Profet!”. Zece persoane, între care opt ziariști, bodyguardul care îl păzea pe unul dintre caricaturiști și un invitat sunt uciși.

Părăsesc imediat locul și urcă în mașina pe care o lăsaseră la intrare, deschizând focul asupra a trei patrule de poliție. Prima, o patrulă în mașină, iar a doua - o patrulă într-un vehicul de teren, pe strada Nicolas-Appert. Nimeni nu este rănit. A tria oară, pe bulevardul Richard-Lenoir, rănesc, apoi trag și ucid un polițist de la comisariatul arondismentului 11.

În timp ce fug, se ciocnesc cu un vehicul în Piața Colonel Fabien, în arondismentul 19, iar femeia aflată la volan este rănită. Aceasta a declarat că în mașina care a lovit-o erau trei persoane.

Abandonează apoi vehiculul în care erau, pe strada Meaux, în apropiere de Porte de Pantin. Acolo, îi iau unui șofer, sub amenințare, vehiculul Clio și pleacă în direcția Seine-Saint-Denis.”





Actualizare 19.30. Forțele de ordine franceze caută acum un Renault Clio de culoare gri, înmatriculat în Paris. Cei trei atacatori se aflau în respectivul autoturism înainte ca polițiștii să le piardă urma, informează lefigaro.fr.

Actualizare 18.41. Președintele american Barack Obama și Secretarul de Stat al SUA John Kerry au condamnat în termeni duri atentatul de la Paris.

Actualizare 18.30 . „L-am răzbunat pe profetul Mahomed. Am ucis Charlie Hebdo”, strigă unul dintre teroriști, imediat după atac, potrivit unei înregistrări audio.

Actualizare 18.26. Poliția a descoperit faptul că mașina a fost abandonată la periferia Parisului și au urcat într-o altă mașină, a anunțat viceprimarul Parisului. Nu este cunoscută destinația spre care au plecat aceștia.

Actualizare 18.10. Potrivit unui martor, cei trei atacatori de la Paris au spus că fac parte din Al Qaida.

Între timp au fost create pe rețelele sociale mai multe pagini de solidaritate cu victimele atentatului. De asemenea, au fost anunțate mai multe mitinguri în orașe ale Franței.

Actualizare 17.33. Noi informații apar în cazul atentatului de la Paris. Potrivit relatărilor martorilor, cei teri atacatori au tras timp de cinci minute aproape neîntrerupt, iar cei patru caricaturiști uciși au fost vizați chiar din primele momente ale atacului.

În ultima vreme au sosit mai multe amenințări la adresa redacției.

Pe de altă parte, pe rețelele sociale se fac apeluri pentru ca parizienii să iasă în stradă în semn de protest față de acest atentat, dar acest lucru ar contraveni stării de alertă instituite în capitala Franței.

Actualizare 16.30. În atac a murit şi economistul Bernard Maris, acționar al săptămânalului Charlie Hebdo.

Actualizare 16.25. Atacul ar fi fost comis de trei bărbaţi.

Actualizare 15.55 Reacţia preşedintelui României, Klaus Iohannis:

„Atacarea redacţiei săptămânalului francez Charlie Hebdo reprezintă un act terorist crud şi laş. Îmi exprim compasiunea pentru familiile victimelor precum şi solidaritatea faţă de naţiunea franceză atât de lovită astăzi. Îi asigur pe toţi partenerii României de întregul sprijin în lupta împotriva terorismului şi a extremismului de orice fel. Comunitatea internațională trebuie să aibă o atitudine fermă în faţa încercărilor teroriste de distrugere a statului de drept, de încălcare a drepturilor şi libertăţilor cetăţeneşti. Libertatea de informare este un drept fundamental al omului. Atât toleranţa religioasă şi etnică, cât şi dreptul la libera expresie sunt fundamentele civilizaţiei moderne, construită pe principiile democraţiei” se arată în comunicatul oficial publicat pe site-ul președinției."

Actualizare 15.45. Istoria şi profilul ziarului Charlie Hebdo

Publicaţia este un exponent al unei venerabile tradiţii în jurnalismul francez care îşi are originile în aşa-numitele "foi de scandal" ce o denunţau pe Maria Antoaneta în perioada premergătoare Revolutiei Franceze. Tradiţia combină radicalismul de stânga cu glumele indecente, mergând uneori până la limita obscenului. În secolul al XVIII-lea, ţinta acestui tip de jurnalism era familia regală, cu tot ce însemna Curtea Versailles-ului: intrigi, scandaluri sexuale; poveştile despre ceea ce se petrecea la Versailles erau adesea ilustrate. În zilele noastre, ţintele sunt altele: politicienii, poliţia, bancherii şi religia, iar satira este o adevărata armă. Charlie Hebdo este unul dintre exponenţii principali ai acestui tip de jurnalism, în Franţa. Decizia editorială a revistei de a-l batjocori pe Profetul Mahomed se înscrie, potrivit jurnaliştilor BBC, în practica publicaţiei care are drept "raţiune de a fi" satira.

Revista nu s-a vândut niciodată în exemplare numeroase. Mai mult decât atat - timp de 10 ani, din 1981 pânî în 1991-, nu a mai apărut pe piaţă din lipsa de resurse. În zilele noastre, însă, cu desenele bătătoare la ochi care apar pe prima pagină şi cu titlurile incendiare folosite este o publicaţie nelipsită de la chioşcurile de ziare. Bazându-se pe puternica tradiţie a benzilor desenate din Franţa, caricaturile şi desenele sunt definitorii pentru publicaţia Charlie Hebdo. De-a lungul anilor, a publicat reprezentări ale lui Mahomed care păreau desprinse din cărţile pentru copii. Poliţistii sunt înfăţiţaţi ţinând în mâini capetele imigranţilor, maici şi călugări sunt arătaţi masturbându-se, preoţii folosind prezervative. Ca ziar, Charlie Hebdo este comparat în permanenţă cu publicaţia Le Canard Enchaine, mult mai bine cunoscută şi, evident, de mai mare succes; amândouă sunt animate de aceeaşi nevoie de a provoca; în vreme ce Le Canard este despre dezvăluri ale unor secrete bine ascunse, Charlie adoptă un stil mai dur, impur şi crud chiar, combinând desenele animate cu un spirit polemic adesea vicios.

Poziţionându-se de partea stângă a politicii franceze, trecutul publicaţiei este plin de rupturi şi trădări la nivel ideologic. De pildă, un vechi editor al publicaţiei a demisionat dupa ce în paginile revistei a apărut un rând despre antisemitism. Cei mai mulţi dintre angajaţi – caricaturişti şi scriitori – folosesc un singur nume. De exemplu, în actuala echipă sunt doi oameni cunoscuţi sub numele de Charb şi Riss, chiar dacă toata lumea ştie care este numele lor real. Publicaţia îşi are originile într-o altă revistă satirică numită Hara-Kiri care a făcut furori prin anii '60. În 1970 a venit momentul faimos al creaţiei Charlie. La vremea respectiva două evenimente dramatice dominau scena ştirilor: un incendiu teribil la o discotecă, în care au murit 100 de oameni şi moartea fostului preşedinte, generalul Charles de Gaulle. Hara-Kiri şi-a deschis ediţia cu un titlu batjocoritor despre moartea Generalului: "Bal tragique a Colombey - un mort", adică "Dans tragic la Colombey (casa lui de Gaulle) – un mort". Scandalul care a urmat a dus la interzicerea publicaţiei Hara Kiri . Ca reacţie la măsura luată de autorităţi – de a interzice apariţia publicaţiei Hara Kiri – jurnaliştii care lucrau la revistă au adus pe piaţă, prompt, un săptămânal – Charlie Hebdo . Numele de Charlie nu a fost o trimitere lipsită de repect la adresa lui Charles de Gaulle, ci se datorează faptului că la început, revista a retipărit benzile desenate Charlie Brawn din Statele Unite.

Actualizare 15.15. Apar noi imagini video surprinse în timpul atacului. Vă avertizăm că sunt imagini cu un puternic impact emoţional

Actualizare 14.55. Prim-ministrul României, Victor Ponta, a declarat într-un mesaj scris în limba franceză pe Twitter că este "profund şocat" .

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 14.50: Toate şcolile şi universităţile din Paris au fost închise.

Actualizare 14.45: Din cele 12 persoane ucise, 4 sunt caricaturiştii ziarului.

Actualizare 14.35. Mașina atacatorilor a fost găsită abandonatăpe străzile din Paris, aceștia fiind în continuare de negăsit.

La ora 15.00, ora României, va avea loc o ședință de urgență a Executivului francez.

Actualizare 14.20. Potrivit ultimelor informaţii, 12 persoane ar fi murit.

Actualizare 14.10. Pe Facebook a apărut un videoclip în care doi atacatori împușcă un polițist. Pentru că imaginile sunt foarte dure, vă arătăm doar două capturi. Ulterior, clipul a fost șters.

(Video editat)

Actualizare 14.00. În regiunea Île-de-France a fost ridicat la nivelul de „alertă de atentat”. Asta înseamnă măsuri sporite de securitate, patrule permanente de polițiști.

Actualizare 13.52. Președintele Franței, Francois Hollande, a ajuns la fața locului. El a confirmat decesul celei de-a 11-a persoane. Alte patru persoane sunt în stare gravă.

Șeful statului francez a dezvăluit că în cursul ultimelor săptămâni „au fost dejucate mai multe atacuri teroriste”.

„Suntem într-o stare de șoc în fața unui atac care este fără îndoială un act de terorism”, a spus Francois Hollande.

Aceasta ar fi mașina cu care atacatorii au fugit de la fața locului. În imagine, cei doi bărbați ar îndrepta armele către polițiști.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media





Actualizare 13.32. Autoritățile franceze au confirmat decesul a zece persoane.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Din informațiile de la această oră, atacatorii au reușit să fugă de la locul atacului. Se pare că atacatorii au deschis focul în holul clădirii. De altfel, ei au tras mai multe focuri de armă și în direcția unui restaurant de lângă Charlie Hebdo.

Președintele francez Francois Hollande a anunțat că se va deplasa la fața locului.

Apar și noi imagini publicate pe Twitter de cei care se aflau în clădirea în care funcționa Charlie Hebdo.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Potrivit primelor informaţii, două persoane îmbrăcate în negru şi cu cagule au pătruns în sediul ziarului şi au deschis focul cu arme Kalaşnikov.

Cotidianul 20 Minutes a reuşit să contacteze telefonic un angajat al instituţiei de presă atacate. "Este un veritabil masacru. Sunt şi morţi!", a declarat acesta, înainte ca apelul să se întrerupă.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Această informaţie nu a putut fi verificată imediat. Postul de televiziune I Tele relatează că "există cel puţin un rănit". Potrivit cotidianului Le Figaro, un poliţist aflat la locul atacului ar fi fost atins de focuri de armă.

Conform unui jurnalist al agenţiei Premier ligne, al cărei sediu este în apropierea celui al ziarului Charlie Hebdo, "s-au auzit numeroase tiruri" de armă, relatează I Tele. Contactat de AFP, caricaturistul Luz a dat asigurări că s-au înregistrat victime.

Săptămânalul de satiră Charlie Hebdo este cunoscut pentru caricaturile publicate în trecut cu profetul Mahommed.

Profilul cotidianului satiric Charlie Hebdo

revista saptamanala satirica franceză

cunoscuta pentru publicarea mai multor caricaturi ale profetului Mahomed

a atras critici dure din partea lumii islamice

2006

Charlie Hebdo a fost chemata in instanta dupa publicarea, in februarie 2006, a unor caricaturi ale lui Mahomed, considerate jignitoare de organizatiile islamice

a fost achitat de justitia franceza

publicarea acestor caricaturi in ziarele daneze si, ulterior, in alte tari europene a declansat proteste violente in numeroase tari arabe

desenatorul danez al celei mai controversate caricaturi, Kurt Westergaard, a fost chiar atacat de un islamist

noiembrie 2011:

revista a publicat o serie speciala numita "Sharia Hebdo" care continea caricaturi ale profetului Mahomed

prima pagina a saptamanalului afisa un desen cu Mahomed, vizibil fericit, alaturi de cuvintele: "100 de lovituri de bici, daca nu muriti de ras!"

pe ultima pagina, era Mahomed cu un nas rosu de clovn si aceasta fraza: "Da, islamul este compatibil cu umorul"

sediul central al revistei a fost atacat in urma publicarii caricaturilor

nu s-a inregistrat nicio victima

site-ul publicatiei a fost spart - afisand in locul paginii de start o imagine a moscheii sacre din Mecca, alaturi de fraza "No god but Allah" ("Nu exista alt Dumnezeu decat Allah")

anterior, pe pagina fusese postat un mesaj in engleza si turca, intitulat "Pentru Islam", care denunta folosirea imaginii profetului, interzisa de Islam

mai multi demonstranti i-au trimis amenintari cu moartea lui Charb, caricaturistul revistei

caricaturistul Charb a declarat la vremea respectiva ca seria "Sharia Hebo" se dorea o reactie fata de victoria, in Tunisia, a partidului islamist Ennahda, precum si in urma procalmarii legii islamice in Libia

septembrie 2012

a publicat noi caricaturi cu profetul Mahomed

politia franceza a facut cordon in jurul redactiei din Paris a revistei, pentru a preintampina un eventual atac

potrivit Reuters, caricaturile publicate in paginile de interior ale revistei includeau o serie de imagini cu Mahomed, unele nud

la vremea respectiva (septembrie 2012), ministrul de Externe francez, laurent Fabius, a spus ca gestul trebuie condamant + premierul francez, Jean-Marc Ayrault, a dat un comunicat de condamanare a initiativei

site-ul publicatiei a fost piratat, in urma publicarii imaginilor

Dacă sunteţi la Paris şi aveţi fotografii, imagini video sau alte informaţii despre acest caz grav,vă rugăm să le trimiteţi către postul nostru de televiziune folosind aplicaţia DigiVox a site-ului nostru, pe contul nostru de Facebook sau pe mail redactie@digi24.ro.